روسییا و تورکییه لیدرلرینین گؤروشلری سورییانین ایشغالدان آزاد ائدیلمیش اراضیلرینده آدمینیستراتیو-اراضی ایداره ائتمهسی مسئلهسی و اونلارا اقتصادی یاردیم مسئلهسینده قارشیلیقلی آنلاشمانین الده اولونماسینین واجیبلیینی گؤستریر.
آخار. آذ خبر وئریر کی، بونو «یئنیجاغ.رو» سایتینا موصاحیبهسینده روسییالی پولیتولوق قریقوری تروفیمچوک سؤیلهییب.
«دایمی اولاراق تاخیره سالینان سورییا میللی دیالوگ کونگرئسینین پارامئتلرینین معیینلشدیریلمهسینه آیدینلیق گتیریلمهییب. بئله کی، موختاریت یاراتماق لاییحهلرینه صاحب اولان کوردلری آرتیق پروسسدن چیخارتماق و یا ماکسیمال شکیلده بوراداکی روللارینی فورماللاشدیرماق مومکون اولمایاجاق. اوستهلیک، واشینگتون دایمی اولاراق اونلارا یاردیم ائتمهیه حاضیردیر. اردوغانلا پوتین آراسیندا دانیشیقلارین دیگر عنعنوی حیسهسی ایکی اؤلکه آراسینداکی اقتصادی امکداشلیقلا باغلیدیر. بورایا توریزم، تورک آخینی، آتوم ایستانسییاسینین تیکینتیسی و سایره عاییددیر. آیریجا ماراق کسب ائدن ایستیقامت تورکییهنین قودسله باغلی سرت مؤوقعی و ایکی اؤلکه لیدرینین آنکاراداکی بیاناتیدیر.
بئله اولان حالدا آنکارانین یاخین موتتفیقی اولان باکی چتین کی، عمومی بیاناتلاردان کناردا قالسین. تل-اویوله یاخین موناسیبتلری ساخلاماقدان اؤترو باکی چوخ چالیشمالی اولاجاق. آیدین اولان بیر شی وار. یاخین شرقده وضعیت چتینلشیر و داها جدی فازایا داخیل اولور. بو پروسسین ایشتیراکچیلاری بوندان سونراکی دؤنمده نئجه حرکت ائدجکلرینه قرار وئرملیدیرلر. آغ ائوین قودس گئدیشی چوخ شیدن خبر وئریر. بو گئدیشی دونالد ترامپین غریبلیینه باغلاماق اولماز. چوخ شی هله تزه باشلاییر. داها اعتبارلی سوله پروسسی اوچون روسییا و تورکییه سورییادان آمئریکا قوومالی اولاجاق»، – دئیه او بیلدیریب.
azb_Arab azb_Arab azb_Arab azb_Arab